Okresná prokuratúra Bratislava III 
Vajnorská 47, 832 77 Bratislava 3

Číslo: 3 Pv 592/14/1103	Bratislava III, 27.11.2015 
EEČ : 2-10-295-2015

U Z N E S E N I E

Trestná vec:	obv. XXXXX 
Trestný čin:	Prečin Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Bratislava III

Podľa § 217 odsek 1 Trestného poriadku vyslovujem, že obvinená:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX, Slovensko
	povolanie: pracovník faktoringu
	väzba: nie 
ktorá je trestne stíhaná pre trestný čin:
- Prečin Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX III zo dňa 27.11.2015 spisová značka 3 Pv 592/14/1103 ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

XXXXX dňa 06.08.2014 v čase cca. od 12.00 hod. do 15.00 hod. v OC Polus City Center, Vajnorská ul. č. 100   si neoprávnene  obstarala  elektronický  platobný prostriedok pričom prostredníctvom VUB bankomatovej karty vystavenej k účtu poškodeného XXXXX vykonala z portálu www.zlavadna.sk spolu 2 platby a to vo výške 14.90 € a 24.90 €, čím takto svojim konaním spôsobila platbou poškodenému XXXXX, nar. XXXXX, trv. bytom XXXXX, XXXXX škodu spolu vo výške 39.80 €.

Uznesením prokurátora Okresnej prokuratúry XXXXX III zo dňa 27.11.2015, spisová značka 3 Pv 592/14/1103 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
 
Odôvodnenie: 
XXXXX prokuratúry XXXXX III uznesením sp. zn. 3Pv 592/14/1103 zo dňa 23.10.2014 podmienečne zastavil podľa § 216 ods. 1 písm. a/, písm. b/, písm. c/  Tr. por. trestné stíhanie proti obv. XXXXX pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1   Tr. zák., na tom skutkovom základe, že 

XXXXX dňa 06.08.2014 v čase cca. od 12.00 hod. do 15.00 hod. v OC Polus City Center, Vajnorská ul. č. 100   si neoprávnene  obstarala  elektronický  platobný prostriedok pričom prostredníctvom VUB bankomatovej karty vystavenej k účtu poškodeného XXXXX vykonala z portálu www.zlavadna.sk spolu 2 platby a to vo výške 14.90 € a 24.90 €, čím takto svojim konaním spôsobila platbou poškodenému XXXXX, nar. XXXXX, trv. bytom XXXXX, XXXXX škodu spolu vo výške 39.80 €.

Podľa § 216 ods. 2 Tr. por. prokurátor určil obvinenej skúšobnú dobu 12 mesiacov, ktorá začala plynúť od právoplatnosti uvedeného uznesenia, tzn. od 08.11.2014.

Skúšobná doba uplynula dňom 08.11.2015.

	XXXXX viedla v skúšobnej dobe riadny život, nedopustila sa žiadnej trestnej činnosti a splnila tak podmienky pre vyslovenie osvedčenia.

	Podľa § 217 ods. 4 Tr. por. právoplatnosťou rozhodnutia o tom, že sa obvinená osvedčila, nastávajú účinky zastavenia trestného stíhania /§ 9 ods. 1 písm. e/ Tr. por./.

	Nakoľko boli splnené všetky podmienky pre postup podľa § 217 ods. 1 Tr. por., rozhodol som tak, ako je uvedené vo výrokovej časti tohto uznesenia.
doplňte odôvodnenie  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	XXXXX 
	 prokurátor